U-I-451/19
Natisni
Opravilna št.:
U-I-451/19
Datum odločitve:
5. 5. 2021
ECLI:
ECLI:SI:USRS:2021:U.I.451.19
Akt:
Zakon o dimnikarskih storitvah (Uradni list RS, št. 68/16) (ZDimS), 3. alineja 2. odst., 1. alineja 3. odst. in 4. in 5. odst. 7. čl.
Izrek:
Pobuda za začetek postopka za oceno ustavnosti tretje alineje drugega odstavka in prve alineje tretjega odstavka 7. člena ter četrtega in petega odstavka 7. člena Zakona o dimnikarskih storitvah (Uradni list RS, št. 68/16)
se zavrže.
Evidenčni stavek:
Pobuda, ki ne vsebuje navedbe razlogov neskladnosti z Ustavo ali zakonom, se zavrže kot nepopolna.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
RŠA Vlek, d. o. o., Turnišče
Datum vloge:
6. 12. 2019
Vrsta odločitve:
sklep
Vrsta rešitve:
zavrženje
Dokument:
US32827
Dokument v PDF obliki:
U-I-451-19.pdf
106 KB
Prenesite datoteko
U-I-451/19-14
5. 5.
2021
SKLEP
Ustavno sodišče je v postopku za preizkus pobude družbe
RŠA Vlek, d. o. o., Turnišče
, ki jo zastopa Štefan Režonja, na seji 5. maja 2021
sklenilo:
Pobuda za začetek postopka za oceno ustavnosti
tretje alineje drugega odstavka in prve alineje tretjega odstavka
7. člena
ter četrtega in petega odstavka 7. člena
Zakona o dimnikarskih storitvah (Uradni list RS, št. 68/16)
se zavrže.
OBRAZLOŽITEV
1. Pobudnica vlaga pobudo za začetek postopka za oceno ustavnosti tretje alineje drugega odstavka in prve alineje tretjega odstavka 7. člena ter četrtega in petega odstavka 7. člena Zakona o dimnikarskih storitvah (ZDimS). Izraža nestrinjanje z ureditvijo, po kateri mora imeti dimnikarska družba pred začetkom opravljanja dejavnosti in ves čas opravljanja storitev obvezno zavarovano svojo odgovornost za zavarovalno vsoto najmanj 150.000 EUR. Pravni interes utemeljuje s tem, da ji grozi odvzem dovoljenja za opravljanje te dejavnosti in plačilo globe.
2. Za vsebinsko obravnavo pobude morajo biti izpolnjene procesne predpostavke, ki jih določa Zakon o Ustavnem sodišču (Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS). Ta v drugem odstavku 24.b člena določa, kaj mora vsebovati pobuda za začetek postopka za oceno ustavnosti oziroma zakonitosti predpisa. Med drugimi zahtevami je izrecno določeno, da mora pobuda vsebovati navedbo razlogov neskladnosti z Ustavo ali zakonom (drugi odstavek 24.b člena v zvezi s tretjo alinejo prvega odstavka 24.b člena ZUstS). Obravnavana pobuda teh navedb ne vsebuje.
3. Po tretjem odstavku 25. člena ZUstS Ustavno sodišče pobudo zavrže, če niso izpolnjeni pogoji iz drugega odstavka 24.b člena ZUstS. Ker pobuda ne izpolnjuje pogojev iz navedenega člena ZUstS, jo je Ustavno sodišče zavrglo.
4.
Ustavno sodišče je sprejelo ta sklep na podlagi tretjega odstavka 25. člena ZUstS
v sestavi: predsednik dr. Rajko Knez ter sodnice in sodniki dr. Matej Accetto, dr. Rok Čeferin, dr. Dunja Jadek Pensa, Dr. Dr. Klemen Jaklič (Oxford ZK, Harvard ZDA), dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs.
Sklep je sprejelo soglasno.
dr. Rajko Knez
Predsednik